title: Решение на Съвета от 3 декември 2001 година за сключване на Допълнителен протокол за адаптиране на търговските аспекти на Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, за да се вземат предвид резултатите от преговорите между страните за определянето на взаимни преференциални отстъпки за някои вина, взаимното признаване, защита и контрол на наименованията на вина, както и за взаимното признаване, защита и контрол на наименованията на спиртни и ароматизирани напитки

text:
Важна правна забележка

|

32001D0918

Официален вестник n° L 342 , 27/12/2001 стр. 0042 - 0044 специално чешко издание глава 11 том 40 стр. 48  - 50 специално испанско издание глава 11 том 40 стр. 48  - 50 специално унгарско издание глава 11 том 40 стр. 48  - 50 специално литвийско издание глава 11 том 40 стр. 48  - 50 LV.ES глава 11 том 40 стр. 48  - 50 MT.ES глава 11 том 40 стр. 48  - 50 PL.ES глава 11 том 40 стр. 48  - 50 SK.ES глава 11 том 40 стр. 48  - 50 специално словенско издание глава 11 том 40 стр. 48  - 50

		20011203Решение на Съветаот 3 декември 2001 годиназа сключване на Допълнителен протокол за адаптиране на търговските аспекти на Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, за да се вземат предвид резултатите от преговорите между страните за определянето на взаимни преференциални отстъпки за някои вина, взаимното признаване, защита и контрол на наименованията на вина, както и за взаимното признаване, защита и контрол на наименованията на спиртни и ароматизирани напитки(2001/918/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него във връзка с член 300, параграф 2, алинея 1, първо изречение и член 300, параграф 4 от него,като взе предвид предложението на Комисията,като има предвид, че:(1) Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, наричано по-долу "Споразумение за стабилизиране и асоцииране", бе парафирано на 14 май 2001 г. и подписано на 29 октомври 2001 г. Член 27, параграф 4 от това споразумение гласи, че търговският режим приложим за вината и спиртните продукти предстои да бъде определен.(2) Съгласно директивите, приети от Съвета на 13 ноември 2000 г., Комисията и Република Хърватска се договориха на 20 април 2001 г. за нови взаимни търговски отстъпки за някои вина, както и за взаимното признаване, защита и контрол на наименованията на вина и наименованията на спиртни напитки. С цел да се осигури цялостна връзка с глобалния процес на стабилизиране, резултатът от тези преговори следва да бъде интегриран в Споразумението за стабилизиране и асоцииране под формата на допълнителен протокол.(3) Целесъобразно е Комисията, подпомагана от Комитета по митническия кодекс, създаден по силата на член 248a от Регламент (ЕИО) № 2913/92 на Съвета от 12 октомври 1992 г. относно създаването на Митнически кодекс на Общността [1], да предприеме необходимите разпоредби за приемането на регламенти за прилагане на предвидените преференциални търговски отстъпки за някои вина, без да се нарушава член 62 от Регламент (ЕО) № 1493/1999 на Съвета от 17 май 1999 г. относно общата организация на пазара на вино [2]. Комисията ще въведе в регламентите за прилагане техническите промени и адаптирания, чиято необходимост може да бъде продиктувана от нови преференциални споразумения, протоколи, размени на писма или други актове, сключени между Европейската общност и Република Хърватска, или въведени промени в Комбинираната номенклатура и кодовете по TARIC.(4) За да се улесни изпълнението на някои разпоредби на протокола, следва да се упълномощи Комисията да одобри от името на Общността решенията, изменящи списъците и протоколите към споразумението за взаимно признаване, защита и контрол на наименованията на вината (приложение II към протокола) и към Споразумението за взаимно признаване, защита и контрол на наименованията на спиртни и ароматизирани напитки (приложение III към протокола). В тази си дейност Комисията следва да бъде подпомагана респективно от Комитета по управлението на вината, създаден по силата на член 74 от Регламент (ЕО) № 1493/1999, от една страна, и от Изпълнителния комитет по спиртните напитки, създаден по силата на член 13 от Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртните напитки [3], както и от изпълнителния комитет по ароматизираните напитки, създаден по силата на член 12 от Регламент (ЕИО) на Съвета № 1601/1991 от 10 юни 1991 г. относно установяване на общи правила за определянето, описанието и представянето на ароматизирани вина, ароматизирани напитки на винена основа и ароматизирани коктейли от лозаро-винарски продукти [4].(5) Уместно е да се предприемат необходимите мерки за изпълнението на настоящото решение в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията [5],РЕШИ:Член 1Допълнителният протокол за адаптиране на търговските аспекти на Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, за да се вземе предвид резултатът от преговорите между страните за определянето на взаимни преференциални отстъпки за някои вина, за взаимното признаване, защита и контрол на наименованията на вина, както и взаимното признаване, защита и контрол на наименованията на спиртни и ароматизирани напитки (наричан по-долу "протокола"), се одобрява от името на Общността.Текстът на протокола е приложен към настоящото решение.Член 21. Председателят на Съвета е упълномощен да посочи лицето, овластено да подпише протокола от името на Общността, за да изрази съгласието за обвързване на Общността.2. Председателят на Съвета нотифицира от името на Общността за одобрението, предвидено в член 3 от въпросния протокол.Член 3Разпоредбите, отнасящи се за прилагането на тарифните квоти за някои вина, предвидени в приложение I към протокола, както и измененията и техническите адаптирания на регламентите за прилагане, чиято необходимост може да бъде наложена от измененията на кодовете по Комбинираната номенклатура и подразделите на TARIC или от сключването на споразумения, протоколи, размяна на писма или други актове между Общността и Република Хърватска, се приемат от Комисията съгласно процедурата, посочена в член 4, параграф 2 от настоящото решение, без да се накърнява член 62 от Регламент (EО) № 1493/1999.Член 41. Комисията се подпомага от Комитета по митническия кодекс, създаден по силата на член 248а от Регламент (ЕИО) № 2913/92.2. Когато има позоваване на настоящия параграф, се прилагат членове 4 и 7 от Решение 1999/468/EО.Периодът, предвиден в член 4, параграф 3 от Решение 1999/468/ЕО, е три месеца.3. Комитетът приема свой процедурен правилник.Член 51. За целите на решенията на Комитета по стабилизиране и асоцииране, отнасящи се за изготвянето на списъците на защитените наименования, предвидени в член 4, параграф 7 и в член 14, параграф 2, буква а) от Споразумението за взаимното признаване, защита и контрол на наименованията на вина, позицията на Общността се изготвя от Съвета, който се произнася с квалифицирано мнозинство по предложение на Комисията.2. Без да се накърнява параграф 1, за целите на членове 13 и 14 от Споразумението за взаимното признаване, защита и контрол на наименованията на вината, Комисията сключва необходимите актове за изменение на списъците и протокола към споразумението, в съответствие с процедурата, предвидена в член 6, параграф 2 от настоящото решение. За всички останали случаи, обхванати от посочените членове, позицията на Общността се изготвя и представя от Комисията.Член 61. Комисията се подпомага от Комитета по управление на вината, създаден по силата на член 74 от Регламент (ЕО) № 1493/1999.2. Когато има позоваване на настоящия параграф, се прилагат членове 4 и 7 от Решение 1999/468/ЕО.Периодът, предвиден в член 4, параграф 3 от Решение 1999/468/EО e един месец.3. Комитетът приема свой процедурен правилник.Член 71. За целите на решенията на Комитета по стабилизиране и асоцииране, отнасящи се за изготвянето на списъците на защитените наименования, предвидени в член 4, параграф 5 и в член 14, параграф 2, буква а) от Споразумението за взаимното признаване, защита и контрол на наименованията на спиртни и ароматизирани напитки, позицията на Общността се изготвя от Съвета, който се произнася с квалифицирано мнозинство, по предложение на Комисията.2. Без да се накърнява параграф 1, за целите на членове 13 и 14 от Споразумението за взаимното признаване, защита и контрол на наименованията на спиртни и ароматизирани напитки, Комисията сключва необходимите актове за изменение на списъците и протокола към споразумението, в съответствие с процедурата, предвидена в член 8, параграф 2 от настоящото решение. За всички останали случаи, обхванати от посочените членове, позицията на Общността изготвя и представя от Комисията.Член 81. Комисията се подпомага от Изпълнителния комитет по спиртните напитки, създаден по силата на член 13 от Регламент (ЕИО) № 1576/89 и от Изпълнителния комитет за ароматизираните вина, ароматизираните винени напитки и ароматизираните коктейли от лозаро-винарски продукти, създаден по силата на член 12 от Регламент (ЕИО) № 1601/91 на Съвета.2. Когато има позоваване на настоящия параграф, се прилагат членове 5 и 7 от Решение 1999/468/ЕО.Периодът, предвиден в член 5, параграф 6 от Решение 1999/468/EО, e един месец.3. Комитетите приемат свои процедурни правилници.Член 9Настоящото решение се публикува в Официален вестник на Европейските общности.Съставено в Брюксел на 3 декември 2001 година.За СъветаПредседателF. Vandenbroucke[1] ОВ L 302, 19.10.1992 г., стр. 1. Регламент, последно изменен с Регламент (ЕО) № 2700/2000 (ОВ L 311, 12.12.2000 г., стр. 17.)[2] ОВ L 179, 14.7.1999 г., стр. 1. Регламент, последно изменен с Регламент (ЕО) № 2826/2000 (ОВ L 328, 23.12.2000 г., стр. 2).[3] ОВ L 160, 12.6.1989 г., стр. 1. Регламент, последно изменен с Регламент (ЕО) № 3378/94 на Европейския парламент и на Съвета (ОВ L 366, 31.12.1994 г., стр. 1).[4] ОВ L 149, 14.6.1991 г., стр. 1. Регламент, последно изменен с Регламент (ЕО) № 2061/96 на Европейския парламент и на Съвета (ОВ L 277, 30.10.1996 г., стр. 1).[5] ОВ L 184, 17.7.1999 г., стр. 23.--------------------------------------------------


title: 2010/32/ЕО: Решение на Съвета от 30 ноември 2009 година за изменение на Решението на Изпълнителния комитет, създаден с Шенгенската конвенция от 1990 г., за изменение на Финансовия регламент относно разходите по въвеждането и експлоатацията на функцията по техническа поддръжка на Шенгенската информационна система (Ц.ШИС)

text:
               20.1.2010

               BG

               Официален вестник на Европейския съюз

               L 14/9

         РЕШЕНИЕ НА СЪВЕТА
   от 30 ноември 2009 година
   за изменение на Решението на Изпълнителния комитет, създаден с Шенгенската конвенция от 1990 г., за изменение на Финансовия регламент относно разходите по въвеждането и експлоатацията на функцията по техническа поддръжка на Шенгенската информационна система (Ц.ШИС)
   (2010/32/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид разпоредбите на членове 92, 92А и 119 от Конвенцията за прилагане на Споразумението от Шенген от 14 юни 1985 г. между правителствата на държавите от Икономическия съюз Бенелюкс, Федерална република Германия и Френската република за постепенното премахване на контрола по техните общи граници („Шенгенската конвенция от 1990 г.“) (1),
   като има предвид, че:

               (1)

               Шенгенската конвенция от 1990 г. предвижда разходите, произтичащи от въвеждането и експлоатацията на Ц.ШИС, включително разходите за WAN мрежата, както и криптирането ѝ, свързваща националните звена на Шенгенската информационна система към Ц.ШИС да се поемат съвместно от договарящите страни.

               (2)

               Финансовите задължения, произтичащи от въвеждането и експлоатацията на Ц.ШИС, се уреждат от специален финансов регламент, изменен с решението на Шенгенския изпълнителен комитет от 15 декември 1997 г. за изменение на Финансовия регламент относно Ц.ШИС (2) (наричан по-нататък „финансов регламент относно Ц.ШИС“).

               (3)

               По отношение на комуникационната инфраструктура на Шенгенското пространство, заместник генералният секретар на Съвета бе упълномощен с Решение 1999/870/ЕО (3) и Решение 2007/149/ЕО (4) да действа, в контекста на въвеждането на достиженията на правото от Шенген в рамките на Европейския съюз, като представител на определени държави-членки с цел сключване и управление на договори, свързани с изграждането и функционирането на комуникационната инфраструктура на Шенгенското пространство, „Sisnet“, до миграцията ѝ към комуникационна инфраструктура под ръководството на Европейския съюз.

               (4)

               Финансовите задължения, произтичащи от изграждането и функционирането на комуникационната инфраструктура на Шенгенското пространство по силата на тези договори, се уреждат от специален финансов регламент, установен с Решение 2000/265/ЕО на Съвета (5).

               (5)

               Финансовият регламент относно Ц.ШИС и финансовият регламент относно „Sisnet“ се прилагат за Дания, Финландия и Швеция, и за Исландия и Норвегия по силата на Решение 2000/777/ЕО на Съвета (6), за Чешката република, Естония, Латвия, Литва, Унгария, Малта, Полша, Словения и Словашката република по силата на Решение 2007/471/ЕО на Съвета (7), както и за Швейцария по силата на Решение 2008/421/ЕО на Съвета (8). България, Румъния и Лихтенщайн също ще участват в разпоредбите на тези финансови регламенти от датите, които предстоят да бъдат определени от Съвета в съответствие с член 4, параграф 2 от Акта за присъединяване от 2005 г. и в съответствие с член 10 от Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария за асоцииране на Конфедерация Швейцария към изпълнението, прилагането и развитието на достиженията на правото от Шенген.

               (6)

               Управлението от един и същи орган на функцията по техническа поддръжка и на WAN мрежата, включително криптирането, която я свързва с националните звена на ШИС, включително всички финансови задължения, произтичащи от въвеждането и експлоатацията, следва да осигури безпрепятствена работа, като гарантира взаимодействие и спестява усилия.

               (7)

               Функцията по техническа поддръжка понастоящем управлява криптирането на мрежата, която свързва националните звена към функцията по техническа поддръжка.

               (8)

               Бюджетът за техническата поддръжка на ШИС в Страсбург следва в такъв случай да включва бюджета за WAN мрежата, включително криптирането, която свързва националните звена на ШИС към функцията по техническа поддръжка от датата, която предстои да бъде определена с единодушното решение на представителите на съответните държави-членки.

               (9)

               По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на Споразумението между Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген (9), които попадат в областта, посочена в член 1, буква Ж от Решение 1999/437/ЕО на Съвета от 17 май 1999 г. относно определени условия по прилагането на Споразумението (10).

               (10)

               По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген (11), които попадат в областта, посочена в член 1, буква Ж от Решение 1999/437/ЕО, във връзка с член 3 от Решение 2008/146/ЕО на Съвета (12) и член 3 от Решение 2008/149/ПВР на Съвета (13).

               (11)

               По отношение на Лихтенщайн настоящото решение представлява развитие на разпоредбите на достиженията на правото от Шенген по смисъла на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението, които попадат в областта, посочена в член 1, буква Ж от Решение 1999/437/ЕО, във връзка с член 3 от Решение 2008/261/ЕО на Съвета (14) и член 3 от Решение 2008/262/ПВР на Съвета (15).

               (12)

               Обединеното кралство участва в настоящото решение в съответствие с член 5 от Протокола относно интегрирането на достиженията на правото от Шенген в рамките на Европейския съюз, приложен към Договора за Европейския съюз и към Договора за създаване на Европейската общност, и с член 8, параграф 2 от Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (16).

               (13)

               Ирландия участва в настоящото решение съгласно член 5 от Протокола относно интегрирането на достиженията на правото от Шенген в рамките на Европейския съюз, приложен към Договора за Европейския съюз и към Договора за създаване на Европейската общност, и с член 6, параграф 2 от Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (17).

               (14)

               По отношение на Република Кипър настоящото решение представлява акт, основан на достиженията на правото от Шенген или по друг начин свързан с тях по смисъла на член 3, параграф 2 от Акта за присъединяване от 2003 г.

               (15)

               Настоящото решение представлява акт, основан на достиженията на правото от Шенген или по друг начин свързан с тях по смисъла на член 4, параграф 2 от Акта за присъединяване от 2005 г.,

         РЕШИ:
   Член 1
   Решението на Изпълнителния комитет, създаден с Шенгенската конвенция от 1990 г., за изменение на Финансовия регламент разходите по въвеждането и експлоатацията на функцията по техническа поддръжка на Шенгенската информационна система (Ц.ШИС) се изменя, както следва:

               а)

               Заглавието на Финансовия регламент относно Ц.ШИС е:

               б)

               Дял I, първа алинея е:
               „Бюджетът за функцията по техническа поддръжка на Шенгенската информационна система в Страсбург, включително WAN мрежата, включително криптирането, която свързва националните звена на Шенгенската информационна система към функцията по техническа поддръжка, както е предвидено в членове 92, 92А и 119 от Шенгенското споразумение от 14 юни 1985 г., наричано по-нататък „Ц.ШИС“, включва следното:“.

         Член 2
   Настоящото решение влиза в сила в деня на приемането му. Започва да се прилага считано от дата, която предстои да бъде определена с единодушно решение на представителите на съответните държави-членки.
   Решението се публикува в Официален вестник на Европейския съюз.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  ОВ L 239, 22.9.2000 г., стр. 19.

      (2)  ОВ L 239, 22.9.2000 г., стр. 444.

      (3)  ОВ L 337, 30.12.1999 г., стр. 41.

      (4)  ОВ L 66, 6.3.2007 г., стр. 19.

      (5)  ОВ L 85, 6.4.2000 г., стр. 12.

      (6)  ОВ L 309, 9.12.2000 г., стр. 24.

      (7)  ОВ L 179, 7.7.2007 г., стр. 46.

      (8)  ОВ L 149, 7.6.2008 г., стр. 74.

      (9)  ОВ L 176, 10.7.1999 г., стр. 36.

      (10)  ОВ L 176, 10.7.1999 г., стр. 31.

      (11)  ОВ L 53, 27.2.2008 г., стр. 52.

      (12)  Решение на Съвета от 28 януари 2008 г. за сключване от името на Европейската общност на Споразумение между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген (ОВ L 53, 27.2.2008 г., стр. 1).

      (13)  Решение на Съвета от 28 януари 2008 година за сключване от името на Европейския съюз на Споразумение между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген (ОВ L 53, 27.2.2008 г., стр. 50).

      (14)  ОВ L 83, 26.3.2008 г., стр. 3.

      (15)  ОВ L 83, 26.3.2008 г., стр. 5.

      (16)  ОВ L 131, 1.6.2000 г., стр. 43.

      (17)  ОВ L 64, 7.3.2002 г., стр. 20.


title: Решение на Комисията от 30 август 2017 година за назначаване на членовете на групата за технически консултации в областта на биологичното производство и за изготвяне на списък на кандидатите

text:
               31.8.2017

               BG

               Официален вестник на Европейския съюз

               C 287/3

         РЕШЕНИЕ НА КОМИСИЯТА
   от 30 август 2017 година
   за назначаване на членовете на групата за технически консултации в областта на биологичното производство и за изготвяне на списък на кандидатите
   (2017/C 287/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/427/ЕО на Комисията от 3 юни 2009 г. за създаване на експертна група за технически консултации в областта на биологичното производство (1), и по-специално член 4, параграф 2 от него,
   като има предвид, че:

               (1)

               С Решение 2009/427/ЕО Комисията създаде експертната група за технически консултации в областта на биологичното производство (наричана по-долу за краткост „групата“).

               (2)

               Съгласно член 4, параграф 2 от Решение 2009/427/ЕО Комисията прие Решение 2010/С 262/03 (2) за назначаване на членовете на групата и за изготвяне на списък на кандидатите за срока на прилагане на същото решение, изтичащ на 31 декември 2013 г. Този срок беше удължен до 31 декември 2016 г.

               (3)

               С Решение 2017/C 273/03 на Комисията (3) мандатът на членовете на групата, предвиден в член 4, параграф 5 от Решение 2009/427/ЕО, беше удължен на четири години.

               (4)

               В съответствие с член 4, параграф 2 от Решение 2009/427/ЕО, както и с политиката на Комисията по отношение на прозрачността, в Регистъра на експертните групи към Комисията и други подобни органи беше публикувана покана за представяне на кандидатури за експерти. Представените кандидатури бяха подложени на оценка, въз основа на която беше направен подбор, даващ възможност да се изготвят списък на постоянните членове и списък на кандидатите.

               (5)

               За да приключи процедурата за подбор, Комисията трябва да назначи нови членове на групата за четиригодишен мандат и да изготви нов списък на кандидатите,

         РЕШИ:
   Член 1
   Имената на постоянните членове на експертната група за технически консултации в областта на биологичното производство са посочени в част А от приложението.
   Имената на лицата, включени в списъка на кандидатите, са посочени в част Б от приложението.
   Член 2
   Настоящото решение влиза в сила в деня на приемането му и се прилага до 15 юли 2021 г.

      Съставено в Брюксел на 30 август 2017 година.

            За Комисията

         Phil HOGAN

            Член на Комисията

      (1)  ОВ L 139, 5.6.2009 г., стр. 29.

      (2)  Решение на Комисията от 28 септември 2010 г. за назначаване на членовете на групата за технически консултации в областта на биологичното производство и за изготвяне на списъка от кандидати (ОВ C 262, 29.9.2010 г., стр. 3).

      (3)  Решение на Комисията от 16 август 2017 г. за изменение на Решение 2009/427/ЕО за създаване на експертна група за технически консултации в областта на биологичното производство (ОВ C 273, 18.8.2017 г., стр. 3).

      ПРИЛОЖЕНИЕ
      А.   Списък в азбучен ред на експертите, назначени като постоянни членове на групата

                  —

                  BAŃKOWSKA Katarzyna Daniela

                  —

                  BESTE Andrea

                  —

                  BLANCO PENEDO María Isabel

                  —

                  BOURIN Marie

                  —

                  CENSKOWSKY Udo

                  —

                  LEMBO Giuseppe

                  —

                  MARCHAND Patrice

                  —

                  MICHELONI Cristina

                  —

                  MINGUITO Pablo

                  —

                  OUDSHOORN Frank Willem

                  —

                  QUINTANA FERNÁNDEZ Paula

                  —

                  SOSSIDOU Evangelia

                  —

                  VOGT-KAUTE Werner

            Б.   Списък в азбучен ред на експертите, включени в списъка на кандидатите

                  —

                  BALL Keith Haywood

                  —

                  BECQUET Stéphane

                  —

                  BICKEL Regula

                  —

                  BRUNS Silke Esmeralda

                  —

                  CANNON Nicola

                  —

                  CZUBAK Wawrzyniec Maciej

                  —

                  DAVID Christophe

                  —

                  DE CARA GARCÍA Francisco Miguel

                  —

                  DE MARTINIS Domenico

                  —

                  ECKERT Georg

                  —

                  ESTEVEZ Alicia

                  —

                  FRÜH Barbara

                  —

                  GONZÁLVEZ PÉREZ Victor

                  —

                  HITCHINGS Roger Michael

                  —

                  KABOURAKIS Emmanouil

                  —

                  KELDERER Markus

                  —

                  KOLLER Martin

                  —

                  LEENSTRA Ferry

                  —

                  LISTE RUIZ Maria Guiomar

                  —

                  MALUSÁ Eligio

                  —

                  MARTELLI Giovanna

                  —

                  MASTRORILLI Marcello

                  —

                  MOLTENI Roberto

                  —

                  NAGYOVA Eva

                  —

                  NATSARIDU Pepa

                  —

                  OLIVEIRA ALCOBIA Maria Dulce Crisóstomo

                  —

                  OTT Pierre

                  —

                  PEYREMORTE David

                  —

                  REINERS Eckhard

                  —

                  RIVA Francesco

                  —

                  RODRÍGUEZ FERNÁNDEZ-ALBA Amadeo

                  —

                  ROINSARD Antoine

                  —

                  SPEISER Bernhard

                  —

                  STADTLANDER Timo

                  —

                  TUPASELA Tuomo Markus

                  —

                  UBALDE BAULÓ Josep Miquel

                  —

                  VAN DEN BERGE Paul Hendrik Pieter

                  —

                  VIDAL Rodolphe

                  —

                  VILLAHERMOSA JAÉN Javier


title: 2008/533/ЕО: Решение на Европейския парламент от 24 април 2007 година относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за 2005 финансова година

text:
               15.7.2008

               BG

               Официален вестник на Европейския съюз

               L 187/170

         РЕШЕНИЕ НА ЕВРОПЕЙСКИЯ ПАРЛАМЕНТ
   от 24 април 2007 година
   относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за 2005 финансова година
   (2008/533/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Европейския център за профилактика и контрол върху заболяванията за 2005 финансова година (1),
   като взе предвид доклада на Сметната палата за окончателния годишен отчет на Европейския център за профилактика и контрол върху заболяванията за 2005 финансова година, заедно с отговорите на Центъра (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0119/2007),

               1.

               Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за 2005 финансова година;

               2.

               Представя своите забележки в следващата по-долу резолюция;

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 31.

      (2)  ОВ C 312, 19.12.2006 г., стр. 54.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.
    ---documentbreak---

               15.7.2008

               BG

               Официален вестник на Европейския съюз

               L 187/171

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 24 април 2007 година,
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за 2005 финансова година
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Европейския център за профилактика и контрол върху заболяванията за 2005 финансова година (1),
   като взе предвид доклада на Сметната палата за окончателния годишен отчет на Европейския център за профилактика и контрол върху заболяванията за 2005 финансова година, заедно с отговорите на Центъра (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0119/2007),

               А.

               като има предвид, че Сметната палата декларира, че е получила основателни уверения, че годишният отчет за финансовата година, приключила на 31 декември 2005 г., е достоверен и точен и извършените операции са законосъобразни и редовни;

         Общи бележки относно по-голямата част от агенциите на ЕС, за които се изисква индивидуално освобождаване от отговорност

               1.

               Счита, че непрекъснато нарастващият брой на общностните агенции и дейностите на някои от тях като че ли не формират част от цялостната политическа рамка, че областта на компетенции на някои агенции невинаги отразява действителните потребности на Съюза и очакванията на гражданите и отбелязва, че като цяло агенциите невинаги имат добра репутация, нито добри отзиви в печата;

               2.

               Поради това приканва Комисията да определи цялостна политическа рамка относно създаването на нови общностни агенции и да представя анализ на разходите и ползите, преди да се създаде нова агенция, като непрекъснато следи да се избягва всяко дублиране на дейности с други агенции или с областта на компетенции на други европейски организации;

               3.

               Приканва Сметната палата да дава становище по анализа на разходите и ползите, преди Парламентът да вземе решение;

               4.

               Приканва Комисията да представя на всеки пет години анализ на добавената стойност на всяка съществуваща агенция; приканва всички заинтересовани институции при отрицателна оценка на добавената стойност на дадена агенция да предприемат необходимите мерки, като преформулират мандата на съответната агенция или я закрият;

               5.

               Предвид нарастващия брой регулаторни агенции изразява съжаление, че преговорите по проекта на институционално споразумение за оперативната рамка на тези агенции все още не са приключили и приканва компетентните служби на Сметната палата и Комисията да направят всичко възможно за бързо сключване на такова споразумение;

               6.

               Отбелязва, че бюджетната отговорност на Комисията налага необходимост от по-тясно обвързване на агенциите с Комисията; приканва Комисията и Съвета да вземат всички необходими мерки за предоставяне на блокиращо малцинство на Комисията в надзорните органи на регулаторните агенции до 31 декември 2007 г. и да предвидят такова малцинство от самото начало при създаването на нови агенции;

               7.

               Приканва Сметната палата да добави към годишния си доклад допълнителна глава, посветена на всички агенции, подлежащи на освобождаване от отговорност във връзка с изпълнението на бюджета по отчетите на Комисията, така че да предостави много по-ясна представа за използването на средствата на ЕС от агенциите;

               8.

               Припомня принципа, съгласно който всички общностни агенции, независимо дали субсидирани или не, подлежат на освобождаване от отговорност от Парламента във връзка с изпълнението на бюджета, дори и в случай че в учредителните им актове са предвидени органи, които вземат решение за такова освобождаване от отговорност;

               9.

               Приканва Сметната палата да извърши одит за добро финансово управление на всички агенции и да докладва за това пред съответните комисии на Парламента, в включително Комисията по бюджетен контрол;

               10.

               Отбелязва, че броят на агенциите непрекъснато расте и че в съответствие с политическата отговорност на Комисията за функционирането на агенциите, която далеч надхвърля чисто логистичната подкрепа, е налице все по-голяма необходимост генералните дирекции на Комисията, които отговарят за създаването и наблюдението на агенциите, да разработят единен подход към агенциите; счита, че изграждането на структура, подобна на създадената от агенциите за координиране между заинтересованите генерални дирекции, би могла да бъде един прагматичен начин за постигане на напредък по установяването от Комисията на единен подход по всички въпроси, свързани с агенциите;

               11.

               Приканва Комисията да подобри административната и техническата помощ за агенциите, като се отчита нарастващата сложност на административните правила и техническите проблеми на Общността;

               12.

               Отбелязва липсата на дисциплинарни органи във всички общностни агенции и приканва службите на Комисията да вземат необходимите мерки за създаване на такъв механизъм;

               13.

               Приветства значителните подобрения в координацията между агенциите на ЕС, които им позволяват да решават повтарящите се проблеми и правят сътрудничеството с Комисията и Парламента по-ефективно;

               14.

               Счита, че мярката, предприета от редица агенции, за създаване на обща услуга за поддръжка, целяща да приведе компютърните системи за финансово управление в съответствие с тези на Комисията, трябва да се продължи и разшири;

               15.

               Призовава агенциите да подобрят сътрудничеството си и съизмерването си с другите субекти в съответната област; насърчава Комисията да приеме мерките, които счита за необходими, за да подпомогне агенциите да подобрят репутацията си и да популяризират своята дейност;

               16.

               Призовава Комисията да излезе с предложение за хармонизиран формат на ежегодното отчитане на агенциите и да разработи показатели за постигнатите резултати, което да позволи сравнение на ефикасността им;

               17.

               Приканва агенциите в началото на всяка година да представят показатели за работата, по които могат да бъдат оценявани;

               18.

               Приканва всички агенции все повече да използват цели, които са конкретни, измерими, постижими, реалистични и срочни (SMART), което би трябвало да доведе до по-реалистично планиране и постигане на целите;

               19.

               Изразява съгласие със Сметната палата, че Комисията също носи отговорност за (финансовото) управление на агенциите; следователно настоятелно приканва Комисията да наблюдава и при необходимост да насочва и да подпомага ръководните органи на различните агенции, особено във връзка с правилното прилагане на тръжни процедури, процедури по прозрачност на назначенията, добро финансово управление (понижено разходване и завишено бюджетиране) и преди всичко правилното прилагане на правилата относно рамката за вътрешен контрол;

               20.

               Счита, че работните програми на агенциите трябва да отразяват техния принос от оперативна и количествена гледна точка и че трябва да се отделя необходимото внимание на стандартите на Комисията за вътрешен контрол;

         Конкретни бележки

               21.

               Отбелязва, че изпълнението на бюджета за финансовата 2005 година се отличава с нисък процент на поети задължения (84 %) и съществен процент на преноси (35 % общо и почти 90 % за оперативни разходи); отбелязва, че това положение се дължи отчасти на проблеми, присъщи на началния период от съществуването на Центъра;

               22.

               Отбелязва, че стадият на установяване на Центъра бе допълнително подсилен от опасенията на световно равнище за вероятна грипна пандемия; поздравява Центъра за демонстрираната в кратък срок способност за утвърждаване на позицията в областта на наблюдението над заразните заболявания;

               23.

               Изтъква, че Комисията (ГД „Здравеопазване и потребители“) бе отговорна за управлението на бюджета на Центъра през 2005 г.;

               24.

               Отбелязва, че не е въведено управление на база видове дейност, въпреки че финансовият регламент на агенцията предвижда въвеждането му по модела, приложен при общия бюджет, с цел да се позволи по-добро проследяване на изпълнението;

               25.

               Настоява исканията към Комисията за изплащане на субсидии да бъдат обосновани с прогноза за паричните нужди (6) и изказва съжаление, че Центърът няма такава система за изготвяне на прогнози;

               26.

               Отбелязва, че финансовият регламент на Центъра разпорежда утвърждаващото длъжностно лице да поема бюджетни задължения преди встъпването в правен ангажимент по отношение на трети страни и изказва съжаление, че не са били поети бюджетни задължения за разходите на Центъра през 2005 г. преди такова поемане на правни ангажименти; изказва съжаление, че през същия период всички плащания на Центъра са извършени от счетоводителя, без разпоредителят с бюджетни кредити да е издал каквито и да е платежни нареждания (7);

               27.

               Отбелязва, че противно на разпоредбите на финансовия регламент на Центъра през 2005 г. сметките на Центъра не са водени чрез метода на двустранното записване, като така е създаден риск от грешки; настоява това да се направи възможно най-скоро;

               28.

               Отбелязва, че са налице недостатъци в документирането на процедурите по подбор на персонала (липса на официално представяне на решенията относно назначаването и състава на комисиите по подбора, липса на окончателен доклад от съветите по подбора за тяхната работа); настоява за стриктно прилагане на процедурите по подбор.

      (1)  ОВ C 266, 31.10.2006 г., стр. 31.

      (2)  ОВ C 312, 19.12.2006 г., стр. 54.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.

      (6)  Член 50 от финансовия регламент на Центъра.

      (7)  Член 66 от финансовия регламент на Центъра.


title: Решение 2010/800/ОВППС на Съвета от 22 декември 2010 година относно ограничителни мерки срещу Корейската народнодемократична република и за отмяна на Обща позиция 2006/795/ОВППС

text:
               23.12.2010

               BG

               Официален вестник на Европейския съюз

               L 341/32

         РЕШЕНИЕ 2010/800/ОВППС НА СЪВЕТА
   от 22 декември 2010 година
   относно ограничителни мерки срещу Корейската народнодемократична република и за отмяна на Обща позиция 2006/795/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейски съюз, и по-специално член 29 от него,
   като има предвид, че:

               (1)

               На 20 ноември 2006 г. Съветът прие Обща позиция 2006/795/ОВППС относно ограничителни мерки срещу Корейската народнодемократична република (1) („КНДР“) в изпълнение на Резолюция 1718 (2006) на Съвета за сигурност на Организацията на обединените нации („СС на ООН“).

               (2)

               На 27 юли 2009 г. Съветът прие Обща позиция 2009/573/ОВППС (2), с която беше изменена Обща позиция 2006/795/ОВППС и беше изпълнена Резолюция 1874 (2009) на СС на ООН.

               (3)

               На 22 декември 2009 г. Съветът прие Решение 2009/1002/ОВППС (3), с което беше изменена Обща позиция 2006/795/ОВППС.

               (4)

               В съответствие с член 7, параграф 2 от Обща позиция 2006/795/ОВППС Съветът преразгледа изцяло списъците на лицата и образуванията, съдържащи се в приложение II и приложение III от тази обща позиция, за които се прилагат член 3, параграф 1, букви б) и в) и член 4, параграф 1, букви б) и в) от същата обща позиция. Съветът стигна до заключението, че ограничителните мерки срещу лицата и образуванията в списъците следва да продължат.

               (5)

               Съветът установи допълнителни лица и образувания, на които следва да бъдат наложени ограничителни мерки.

               (6)

               Процедурата за изменение на приложения I и II към настоящото решение следва да предвижда на посочените лица и образувания да бъдат предоставени основанията за включването им в списъка, за да им се даде възможност да представят възражения. Когато бъдат представени възражения или нови съществени доказателства, Съветът следва да преразгледа решението си в светлината на тези възражения и да информира съответно засегнатото лице или образувание.

               (7)

               Настоящото решение зачита основните права и спазва принципите, признати по-специално в Хартата на основните права на Европейския съюз, най-вече правото на ефективни правни средства за защита и на справедлив съдебен процес, правото на собственост и правото на защита на личните данни. Настоящото решение следва да се прилага в съответствие с тези права и принципи.

               (8)

               Освен това настоящото решение зачита в пълна степен задълженията на държавите-членки съгласно Устава на ООН и правно обвързващото естество на резолюциите на Съвета за сигурност.

               (9)

               Обща позиция 2006/795/ОВППС следва да бъде отменена и заменена с настоящото решение.

               (10)

               Мерките на Съюза за прилагане са предвидени в Регламент (ЕО) № 329/2007 на Съвета от 27 март 2007 г. относно ограничителни мерки срещу Народна демократична република Корея (4).

         ПРИЕ НАСТОЯЩОТО РЕШЕНИЕ:
   Член 1
   1.   Забранени са пряката или непряката доставка, продажба или трансфер за КНДР на следните изделия и технологии, включително софтуер, от граждани на държави-членки, или през или от териториите на държавите-членки, или ползвайки плавателни и въздухоплавателни средства под флага на държава-членка, независимо от това дали те произхождат или не от териториите на държавите-членки:

               а)

               въоръжение и свързани с него материали от всякакъв вид, включително оръжия и муниции, военни превозни средства и оборудване, паравоенно оборудване и резервни части за гореспоменатите, с изключение на небойни превозни средства, които са произведени или снабдени с материали за осигуряване на балистична защита, предназначени единствено за осигуряване на защита на персонал на Съюза и неговите държави-членки в КНДР;

               б)

               всички изделия, материали, оборудване, стоки и технологии, определени от Съвета за сигурност или от Комитета, създаден съгласно параграф 12 от Резолюция 1718 (2006) на СС на ООН ( „Комитетът по санкциите“), в съответствие с параграф 8, буква а), подточка ii) от Резолюция 1718 (2006), които могат да допринесат за програмите на КНДР, свързани с ядрена енергия, с балистични ракети или други оръжия за масово унищожение;

               в)

               някои други изделия, материали, оборудване, стоки и технологии, които биха могли да представляват принос към програмите на КНДР, свързани с ядрена енергия, с балистични ракети или други оръжия за масово унищожение, или към военните действия на КНДР, като това включва всички изделия и технологии с двойна употреба, изброени в приложение I към Регламент (ЕО) № 428/2009 на Съвета от 5 май 2009 г. за въвеждане на режим на Общността за контрол на износа, трансфера, брокерската дейност и транзита на изделия и технологии с двойна употреба (5). Съюзът предприема необходимите мерки за определяне на съответните изделия, които да бъдат обхванати от настоящата разпоредба.

         2.   Забранява се също:

               а)

               предоставянето на техническо обучение, консултации, услуги, помощ или посреднически услуги, свързани с изделия и технологии, посочени в параграф 1, или с предоставянето, изработката, поддръжката и употребата на тези изделия, пряко или непряко за което и да е лице, образувание или орган в КНДР или за употреба в КНДР;

               б)

               предоставянето на финансиране или финансова помощ, свързана с изделия и технологии, посочени в параграф 1, включително по-специално безвъзмездни средства, заеми и застраховане на експортен кредит, за всякакъв вид продажба, доставка, трансфер или износ на тези изделия и технологии, или за предоставянето на свързано с това техническо обучение, консултации, услуги, помощ или посреднически услуги, пряко или непряко на което и да е лице, образувание или орган в КНДР или за употреба в КНДР;

               в)

               да се участвува съзнателно или преднамерено в дейности, чиято цел или резултат е заобикаляне на забраните, посочени в букви а) и б).

         3.   Придобиването от страна на граждани на държавите-членки — или използването за тази цел на плавателни или въздухоплавателни средства под флаг на държава-членка — на посочените в параграф 1 изделия и технологии от КНДР, както и предоставянето на граждани на държавите-членки на посочените в параграф 2 техническо обучение, консултации, услуги, подпомагане, финансиране и финансово подпомагане от страна КНДР също се забраняват, независимо дали произхождат или не от територията на КНДР.
   Член 2
   1.   Държавите-членки не поемат нови ангажименти към КНДР за безвъзмездна помощ, финансово подпомагане или заеми при благоприятни условия, включително чрез участието си в международни финансови институции, освен с хуманитарна цел и за цели на развитието, които се отнасят пряко до нуждите на цивилното население или до насърчаването на премахването на ядреното оръжие. Държавите-членки проявяват бдителност с оглед да намалят съществуващите ангажименти и при възможност да ги прекратят.
   2.   Държавите-членки не предоставят публична финансова подкрепа за търговията с КНДР, включително експортно кредитиране, гаранции или застраховане, на техни граждани или образувания, участващи в тази търговия, когато такава финансова подкрепа би могла да представлява принос към програми или дейности на КНДР, свързани с ядрена енергия или с балистични ракети или други оръжия за масово унищожение.
   Член 3
   Забраняват се пряката или непряката доставка, продажба или трансфер на луксозни стоки за КНДР от граждани на държави-членки, или през или от територии на държави-членки, или ползвайки плавателни или въздухоплавателни средства под флага на държава-членка, независимо дали те произхождат или не от териториите на държавите-членки.
   Член 4
   1.   Държавите-членки предприемат необходимите мерки за предотвратяване на влизането или транзитното преминаване през техните територии на:

               а)

               лицата, посочени от Комитета по санкциите или от Съвета за сигурност като отговорни — включително поради оказване на подкрепа или насърчаване — за политиките на КНДР, отнасящи се до нейни програми, свързани с ядрена енергия или с балистични ракети или други оръжия за масово унищожение, както и членовете на техните семейства, в съответствие със списъка от приложение I;

               б)

               лицата извън списъка от приложение I, отговорни — включително поради оказване на подкрепа или насърчаване — за програми на КНДР, свързани с ядрена енергия или с балистични ракети или други оръжия за масово унищожение, в съответствие със списъка от приложение II;

               в)

               лицата извън списъка от приложение I или приложение II, извършващи финансови услуги или трансфер към, през или от територията на държавите-членки, или в който участват граждани на държавите-членки или образувания, организирани съгласно техните законодателства, или лица или финансови институции на техните територии, на финансови или други активи или ресурси, които биха могли да представляват принос към програми на КНДР, свързани с ядрена енергия или с балистични ракети или други оръжия за масово унищожение, в съответствие със списъка от приложение III.

         2.   Параграф 1, буква а) не се прилага, когато Комитетът по санкциите установи за всеки случай поотделно, че подобно пътуване е оправдано поради хуманитарни нужди, включително поради задължения от религиозен характер, или когато Комитетът по санкциите прецени, че прилагането на изключение би улеснило осъществяването на целите на Резолюция 1718 (2006) на СС на ООН или Резолюция 1874(2009) на СС на ООН.
   3.   Параграф 1 не задължава държавите-членки да отказват на техни собствени граждани да влизат на териториите им.
   4.   Параграф 1 не засяга случаите, когато дадена държава-членка е обвързана със задължения от международноправен характер, а именно:

               а)

               като страна домакин на международна междуправителствена организация;

               б)

               като страна домакин на международна конференция, свикана от или под егидата на Организацията на обединените нации;

               в)

               съгласно многостранно споразумение, предоставящо привилегии и имунитети;

               г)

               по силата на Договора за помирение от 1929 г. (Латеранския договор), сключен от Светия престол (Ватикана) и Италия.

         5.   Параграф 4 се смята за приложим и в случаите, когато държава-членка е страна домакин на Организацията за сигурност и сътрудничество в Европа (ОССЕ).
   6.   Съветът бива надлежно информиран във всички случаи, когато държава-членка разрешава изключение в съответствие с параграфи 4 или 5.
   7.   Държавите-членки могат да разрешават изключения от мерките, наложени с параграф 1, букви б) и в), когато пътуването е оправдано поради спешни хуманитарни нужди или поради участие в междуправителствени срещи, включително срещи, които се провеждат с подкрепата на Съюза или на които е домакин държава-членка, поела председателството на ОССЕ, и на които се провежда политически диалог, чрез който пряко се насърчават демокрацията, правата на човека и принципите на правовата държава в КНДР.
   8.   Държава-членка, която желае да разреши посочените в параграф 7 изключения, уведомява Съвета за това писмено. Изключенията се считат за разрешени, освен ако един или повече от членовете на Съвета не възрази писмено в рамките на два работни дни след получаване на уведомлението за предложеното изключение. В случай че един или повече от членовете на Съвета повдигнат възражение, Съветът може да реши с квалифицирано мнозинство да предостави предложеното освобождаване.
   9.   В случаите, когато по силата на параграфи 4, 5 и 7, държава-членка разреши влизането или транзитното преминаване през нейна територия на лица, включени в приложения I, II или III, разрешението се ограничава до целта, за която е дадено, и до лицата, за които се отнася.
   Член 5
   1.   Всички финансови средства и икономически ресурси, които принадлежат на или са собственост на, или са във владение на, или се контролират, пряко или непряко, от:

               а)

               лица и образувания, посочени от Комитета по санкциите или от Съвета за сигурност като участващи или оказващи подкрепа, включително с незаконни средства, за програми на КНДР, свързани с ядрена енергия или с балистични ракети или други оръжия за масово унищожение, в съответствие със списъка от приложение I;

               б)

               лица и образувания извън списъка от приложение I, отговорни за програми на КНДР, свързани с ядрена енергия или с балистични ракети или други оръжия за масово унищожение, или от лица или образувания, действащи от тяхно име или по техни инструкции, или от образувания, притежавани или контролирани от тях, в съответствие със списъка от приложение II;

               в)

               лица и образувания извън списъка от приложение I или приложение II, извършващи финансови услуги или трансфер към, през или от територията на държавите-членки, или в който участват граждани на държавите-членки или образувания, организирани съгласно техните законодателства, или лица или финансови институции на техните територии, на финансови или други активи или ресурси, които биха могли да представляват принос към програми на КНДР, свързани с ядрена енергия или с балистични ракети или други оръжия за масово унищожение или от лица или образувания, действащи от тяхно име или по техни инструкции, или от образувания, притежавани или контролирани от тях, в съответствие със списъка от приложение III,

         се замразяват.
   2.   Никакви финансови средства или икономически ресурси не се предоставят пряко или непряко на или в полза на лица и образувания, посочени в параграф 1.
   3.   Изключения могат да се правят за финансови средства и икономически ресурси, които са:

               а)

               необходими за задоволяване на основни нужди, включително плащане за хранителни продукти, наем или ипотечен заем, лекарства и медицинско обслужване, данъци, застрахователни премии и такси за комунални услуги;

               б)

               предназначени изключително за плащане на разумни по размера си професионални възнаграждения и възстановяване на направени разходи, свързани с предоставянето на правни услуги; или

               в)

               предназначени изцяло за плащане на такси или разходи за услуги в съответствие с националното законодателство за съхранение или текущо управление на замразени финансови средства или икономически ресурси;

         след уведомяване от съответната държава-членка на Комитета по санкциите, във връзка с лица и образувания, изброени в приложение I, за намерението да разреши, където е уместно, достъпа до такива фондове и икономически ресурси и при липсата на отрицателно решение от Комитета по санкциите, в рамките на пет работни дни от уведомяването.
   4.   Изключения може да се правят също за финансови средства и икономически ресурси, които са:

               а)

               необходими за извънредни разходи, след уведомление от съответната държава-членка и одобрение от Комитета по санкциите, във връзка с лица и образувания, изброени в приложение I; или

               б)

               предмет на съдебно, административно или арбитражно обезпечение или решение, в който случай финансовите средства и икономическите ресурси могат да се ползват за удовлетворяването на обезпечените претенции или за изпълнение на решението, при условие че обезпечението или решението е постановено преди датата, на която посоченото в параграф 1 лице или образувание е било посочено от Комитета по санкциите, от Съвета за сигурност или от Съвета, и не е в полза на посочено в параграф 1 лице или образувание, след уведомяване на Комитета по санкциите от съответната държава-членка, за лица и образувания, включени в списъка от приложение I.

         5.   Параграф 2 не се прилага за добавянето към замразени сметки на:

               а)

               лихви или други приходи от тези сметки; или

               б)

               дължими плащания по договори, споразумения или задължения, които са сключени или възникнали преди 14 октомври 2006 г.,

         при условие че такива лихви, други доходи или плащания продължават да подлежат на действието на параграф 1.
   Член 6
   1.   С цел предотвратяване предоставянето на финансови услуги или трансфер към, през или от територията на държавите-членки, или за или от граждани на държавите-членки или образувания, организирани съгласно техните законодателства, или лица или финансови институции под тяхна юрисдикция, на финансови или други активи или ресурси, които биха могли да представляват принос към програмите или дейностите на КНДР, свързани с ядрена енергия или с балистични ракети или други оръжия за масово унищожение, държавите-членки упражняват засилен мониторинг по отношение на дейностите на финансови институции под тяхна юрисдикция със:

               а)

               банки, установени в КНДР;

               б)

               клонове и дъщерни дружества под юрисдикцията на държавите-членки на банки, установени в КНДР, както са изброени в приложение IV;

               в)

               клонове и дъщерни дружества извън юрисдикцията на държавите-членки на банки, установени в КНДР, както са изброени в приложение V; и

               г)

               финансови образувания, които нито са установени в КНДР, нито са под юрисдикцията на държавите-членки, но се контролират от лица или образувания, установени в КНДР, както са изброени в приложение V;

         за да се избегнат такива дейности, представляващи принос към програми или дейности на КНДР, свързани с ядрена енергия или с балистични ракети или други оръжия за масово унищожение.
   2.   С оглед на посочената по-горе цел от финансовите институции се изисква при взаимоотношения с банките и финансовите образувания, посочени в параграф 1:

               а)

               да осъществяват непрекъснато наблюдение на движението по сметките, включително посредством своите механизми за дължима грижа спрямо клиентите, и по силата на задълженията си във връзка с изпирането на пари и финансирането на тероризма;

               б)

               да изискват попълването на всички информационни полета на платежните нареждания, които се отнасят до инициатора или до бенефициента на трансакцията; а ако тази информация не е предоставена, да откажат трансакцията;

               в)

               да поддържат всички регистри на трансакции за срок от пет години и да ги предоставят на компетентните национални органи при поискване;

               г)

               ако подозират или имат разумни основания да се съмняват, че средствата биха могли да представляват принос към програми или дейности на КНДР, свързани с ядрена енергия или с балистични ракети или други оръжия за масово унищожение, незабавно да уведомят за своите подозрения звеното за финансово разузнаване (ЗФР) или друг компетентен орган, определен от съответната държава-членка. На ЗФР или на този друг компетентен орган се осигурява пряк или непряк своевременен достъп до финансова, административна информация и информация, свързана с правоприлагането, която му е необходима за пълноценно изпълнение на неговите функции, включително до анализа на данните за съмнителни трансакции.

         Член 7
   1.   Държавите-членки извършват проверки, в зависимост от националните си органи и законодателства и в съответствие с международното право, на всички товари към и от КНДР на техните територии, включително на техните летища и морски пристанища, ако имат информация, която дава достатъчно основания да се смята, че товарът съдържа изделия, чиято доставка, продажба, трансфер или износ са забранени по силата на настоящото решение.
   2.   Държавите-членки, със съгласието на държавата на знамето, правят проверки на кораби в открито море, ако имат информация, която им дава достатъчно основания да смятат, че товарът на такива кораби съдържа изделия, чиято доставка, продажба, трансфер или износ са забранени по силата на настоящото решение.
   3.   Държавите-членки, в съответствие с националното си законодателство, оказват съдействие при проверките съгласно параграфи 1 и 2.
   4.   За въздухоплавателни средства и кораби, превозващи товари от и към КНДР, се прилага изискването за предоставяне на допълнителна информация преди пристигането или заминаването за всички стоки, внесени или изнесени от дадена държава-членка.
   5.   В случаи на предприемане на посочената в параграфи 1 и 2 проверка, държавите-членки конфискуват и се разпореждат с изделията, чиято доставка, продажба, трансфер или износ са забранени по силата на настоящото решение в съответствие с параграф 14 от Резолюция 1874 (2009) на СС на ООН.
   6.   Предоставянето от граждани на държавите-членки или от териториите на държавите-членки на услуги, свързани със зареждане с гориво или доставки на корабите, или друг вид обработка на кораби, се забранява за кораби от КНДР, ако има информация, която дава достатъчно основания да се смята, че корабите превозват изделия, чиято доставка, продажба, трансфер или износ са забранени по силата на настоящото решение, освен ако предоставянето на такива услуги е необходимо с хуманитарна цел или докато товарът бъде проверен — и конфискуван и поставен под разпореждане, ако е необходимо — в съответствие с параграфи 1, 2 и 4.
   Член 8
   Държавите-членки предприемат мерките, необходими за проявяване на бдителност и недопускане на специализирано преподаване или обучение на граждани на КНДР на техните територии или от техни граждани по дисциплини, които биха могли да допринесат за чувствителни от гледна точка на разпространението на ядрени оръжия дейности на КНДР и за разработването на системи носители на ядрени оръжия.
   Член 9
   1.   Съветът приема промени в приложение I въз основа на решенията, взети от Съвета за сигурност или от Комитета по санкциите.
   2.   Съветът, с решение, прието с единодушие по предложение на държавите-членки или на върховния представител на Съюза по въпросите на външните работи и политиката на сигурност, изготвя списъците в приложения II и III и приема изменения по тях.
   Член 10
   1.   Когато Съветът за сигурност или Комитетът по санкциите включва в списъка лице или образувание, Съветът включва това лице или образувание в приложение I.
   2.   Когато Съветът реши да подложи лице или образувание на мерките, посочени в член 4, параграф 1, букви б) и в) и в член 5, параграф 1, букви б) и в), той изменя съответно приложение II.
   3.   Съветът уведомява лицето или образуванието, посочено в параграфи 1 и 2, за своето решение, включително за основанията за включване в списъка, пряко, ако адресът е известен, или чрез публикуване на обявление, за да се предостави възможност на това лице или образувание да представи възражения.
   4.   Когато има внесени възражения или когато има представени нови съществени доказателства, Съветът преразглежда решението си и съответно уведомява лицето или образуванието.
   Член 11
   1.   Приложения I и II включват основанията за включване в списъка на вписаните лица и образувания, както е предвидено от Съвета за сигурност или от Комитета по санкциите по отношение на приложение I.
   2.   Приложения I и II също включват, когато е налице, необходимата информация за идентифициране на съответните лица или образувания, както е предвидено от Съвета за сигурност или от Комитета по санкциите за приложение I. По отношение на лицата подобна информация може да включва имената, включително псевдонимите, датата и мястото на раждане, гражданството, номера на паспорта и личната карта, пола, адреса, ако е известен, и длъжността или професията. По отношение на образуванията подобна информация може да включва наименованията, мястото и датата на регистрация, регистрационния номер и мястото на дейност. В приложение I се включва също датата на посочване от Съвета за сигурност или от Комитета по санкциите.
   Член 12
   1.   Настоящото решение се преразглежда и, ако е необходимо, изменя, по-специално по отношение на категориите лица, образувания или изделия или допълнителни лица, образувания или изделия, които да бъдат обхванати от ограничителните мерки, или като се вземат предвид съответните резолюции на Съвета за сигурност.
   2.   Предвидените в член 6 мерки се преразглеждат в рамките на шест месеца след приемането на настоящото решение.
   3.   Мерките, посочени в член 4, параграф 1, букви б) и в) и в член 5, параграф 1, букви б) и в), се преразглеждат редовно и най-малко на всеки 12 месеца. Те престават да се прилагат спрямо съответните лица и образувания, ако Съветът реши съгласно процедурата, посочена в член 9, параграф 2, че условията за прилагането им вече не са налице.
   Член 13
   Обща позиция 2006/795/ОВППС се отменя.
   Член 14
   Настоящото решение влиза в сила в деня на приемането му.

      Съставено в Брюксел на 22 декември 2010 година.

            За Съвета

            Председател

         S. VANACKERE

      (1)  ОВ L 322, 22.11.2006 г., стр. 32.

      (2)  ОВ L 197, 29.7.2009 г., стр. 111.

      (3)  ОВ L 346, 23.12.2009 г., стр. 47

      (4)  ОВ L 88, 29.3.2007 г., стр. 1.

      (5)  ОВ L 134, 29.5.2009 г., стр. 1.

      ПРИЛОЖЕНИЕ I
      А.   Списък на лицата, посочени в член 4, параграф 1, буква а) и в член 5, параграф 1, буква а)

                  Име

                  Псевдоним

                  Дата на раждане

                  Дата на посочване

                  Друга информация

                  1.

                  Yun Ho-jin

                  известно също като Yun Ho-chin

                  13.10.1944 г.

                  16.7.2009 г.

                  Директор на Namchongang Trading Corporation; ръководи вноса на изделия, необходими за програмата за обогатяване на уран.

                  2.

                  Ri Je-son

                  известно също като Ri Che-son

                  1938 г.

                  16.7.2009 г.

                  Директор на Генералното бюро за атомна енергия (GBAE), главната агенция, която ръководи ядрената програма на Корейската народнодемократична република; съдейства на няколко ядрени начинания, вкл. управлението от GBAE на Центъра за ядрени изследвания Yongbyon и Namchongang Trading Corporation.

                  3.

                  Hwang Sok-hwa

                  16.7.2009 г.

                  Директор в Генералното бюро за атомна енергия (GBAE); участва в ядрената програма на Корейската народнодемократична република; в качеството на ръководител на Бюрото за научно ръководство в GBAE е бил член на Научния комитет към Съвместния институт за ядрени изследвания.

                  4.

                  Ri Hong-sop

                  1940 г.

                  16.7.2009 г.

                  Бивш директор, Център за ядрени изследвания Yongbyon, наблюдавал е три основни съоръжения, които подпомагат производството на плутониеви проби за оръжейни цели: инсталацията за производство на гориво, ядрения реактор и съоръжението за преработка.

                  5.

                  Han Yu-ro

                  16.7.2009 г.

                  Директор на Korea Ryongaksan General Trading Corporation; участва в програмата на Корейската народнодемократична република за балистични ракети

      Б.   Списък на образуванията, посочени в член 5, параграф 1, буква а)

                  Наименование

                  Друго наименование

                  Местоположение

                  Дата на посочване

                  Друга информация

                  1.

                  Korea Mining Development Trading Corporation

                  известно също като CHANGGWANG SINYONG CORPORATION; EXTERNAL TECHNOLOGY GENERAL CORPORATION; DPRKN MINING DEVELOPMENT TRADING COOPERATION; „KOMID“

                  Централна област, Пхенян, КНДР.

                  24.4.2009 г.

                  Основен търговец на оръжия и главен износител на стоки и оборудване, свързани с балистични ракети и конвенционални оръжия.

                  2.

                  Korea Ryonbong General Corporation

                  известно също като KOREA YONBONG GENERAL CORPORATION; по-рано известно като LYONGAKSAN GENERAL TRADING CORPORATION

                  област Pot’onggang, Пхенян, КНДР; Rakwon-dong, област Pothonggang, Пхенян, КНДР.

                  24.4.2009 г.

                  Конгломерат в отбранителната промишленост, специализиран в покупки в полза на предприятията от отбранителната промишленост на КНДР и в подкрепа на продажбите на страната, свързани с военния сектор.

                  3.

                  Tanchon Commercial Bank

                  по-рано известно като CHANGGWANG CREDIT BANK; KOREA HANGGWANG CREDIT BANK

                  Saemul 1-Dong, област Pyongchon, Пхенян, КНДР.

                  24.4.2009 г.

                  главен финансов орган на КНДР за продажби на конвенционално въоръжение, балистични ракети и на стоки, свързани със сглобяването и производството на такива оръжия.

                  4.

                  Namchongang Trading Corporation

                  известно също като NCG; NAMCHONGANG TRADING; NAM CHON GANG CORPORATION; NOMCHONGANG TRADING CO.; NAM CHONG GAN TRADING CORPORATION

                  Пхенян, КНДР.

                  16.7.2009 г.

                  Namchongang е търговско дружество от КНДР, подчинено на Генералното бюро за атомна енергия (GBAE). Namchongang участва в доставката на вакуумни помпи с произход от Япония, открити в ядрено съоръжение в КНДР, както и в ядрени доставки, свързани с германски гражданин. От края на деветдесетте години на миналия век насам то също така е участвало в покупката на алуминиеви тръби и друго оборудване, специално адаптирано за обогатяване на уран. Представител на дружеството е бивш дипломат, който е представлявал КНДР по време на проверката на ядрените съоръжения Yongbyon от Международната агенция за атомна енергия (МААЕ) през 2007 г. Дейностите на Namchongang в областта на разпространението на оръжия пораждат сериозно безпокойство, като се имат предвид дейностите на КНДР в тази област в миналото.

                  5.

                  Hong Kong Electronics

                  известно също като HONG KONG ELECTRONICS KISH CO

                  Sanaee St., Kish Island, Иран.

                  16.7.2009 г.

                  Собственост е на Tanchon Commercial Bank и KOMID или се контролира от тях, или действа или претендира, че действа за или от името на Tanchon Commercial Bank и KOMID. От 2007 г. насам Hong Kong Electronics е прехвърлила средства, свързани с дейности по разпространението на оръжия, в размер на милиони долари от името на Tanchon Commercial Bank и KOMID (и двете образувания са посочени от Комитета през април 2009 г.). Hong Kong Electronics съдейства за прехвърлянето на средства от Иран в КНДР от името на KOMID.

                  6.

                  Korea Hyoksin Trading Corporation

                  известно също като KOREA HYOKSIN EXPORT AND IMPORT CORPORATION

                  Rakwon-dong, област Pothonggang, Пхенян, КНДР.

                  16.7.2009 г.

                  Дружество от КНДР със седалище в Пхенян, което е подчинено на Korea Ryonbong General Corporation (посочено от Комитета през април 2009 г.) и участва в разработването на оръжия за масово унищожение.

                  7.

                  Генерално бюро за атомна енергия (GBAE)

                  известно също като Генерален отдел за атомна енергия (GDAE)

                  Haeudong, област Pyongchen, Пхенян, КНДР.

                  16.7.2009 г.

                  GBAE отговаря за ядрената програма на КНДР, в която са включени Центърът за ядрени изследвания Yongbyon и неговият изследователски реактор с мощност 5 MWe (25 MWt) за производство на плутоний, както и съоръженията му за производство и преработка на гориво. GBAE е провеждала свързани с ядрените дейности срещи и преговори с Международната агенция за атомна енергия. GBAE е основната правителствена агенция на КНДР, която наблюдава ядрените програми, вкл. дейността на Центъра за ядрени изследвания Yongbyon.

                  8.

                  Korean Tangun Trading Corporation

                  Пхенян, КНДР.

                  16.7.2009 г.

                  Korea Tangun Trading Corporation е дружество, подчинено на Втората академия за естествени науки на КНДР, и е основното образувание, отговарящо за доставката на суровини и технологии за програмите на КНДР за изследователска и развойна дейност в областта на отбраната, включително, но не само, програми и доставки, свързани с оръжия за масово унищожение и системи носители, в т.ч. материали, които подлежат на контрол или са забранени съгласно съответните многостранни режими за контрол.

      ПРИЛОЖЕНИЕ II
      A.   Списък на лицата, посочени в член 4, параграф 1, буква б) и член в 5, параграф 1, буква б)

                  #

                  Име
                  (и евентуални други имена, под които са известни)

                  Идентификационни данни

                  Основания

                  1.

                  CHANG Song-taek (известен още като JANG Song-Taek)

                  Дата на раждане: 2.2.1946 г. или 6.2.1946 г. или 23.2.1946 г. (провинция Северен Hamgyong)
                  Номер на паспорта (от 2006 г.): PS 736420617

                  Член на Националната комисия по отбрана. Директор на административния отдел на Корейската трудова партия.

                  2.

                  CHON Chi Bu

                  Член на Генералното бюро за атомна енергия, бивш технически директор на Yongbyon.

                  3.

                  CHU Kyu-Chang (известен още като JU Kyu-Chang)

                  Дата на раждане: между 1928 г. и 1933 г.

                  Първи заместник-директор на отдела за отбранителна промишленост (балистична програма) на Корейската трудова партия, член на Националната комисия по отбрана.

                  4.

                  HYON Chol-hae

                  Година на раждане: 1934 г. (Манджурия, Китай)

                  Заместник-директор на отдела по обща политика на народните въоръжени сили (военен съветник на Ким Чен Ир).

                  5.

                  JON Pyong-ho

                  Година на раждане: 1926

                  Секретар на Централния комитет на Корейската трудова партия, началник на отдела по промишлеността за военни доставки към Централния комитет, отговаря за втория икономически комитет към Централния комитет, член на Националната комисия по отбрана.

                  6.

                  KIM Yong-chun (известен още като Young-chun)

                  Дата на раждане: 04.03.1935Номер на паспорта: 554410660

                  Заместник-председател на Националната комисия по отбрана, Министър на народните въоръжени сили, специален съветник на Ким Чен Ир по въпросите на ядрената стратегия.

                  7.

                  O Kuk-Ryol

                  Година на раждане: 1931
                  (провинция Дзилин, Китай)

                  Заместник-председател на Националната комисия по отбрана, наблюдава придобиването в чужбина на високи технологии за ядрените и балистичните програми.

                  8.

                  PAEK Se-bong

                  Година на раждане: 1946

                  Председател на втория икономически комитет (отговаря за балистичната програма) към Централния комитет на Корейската трудова партия. Член на Националната комисия по отбрана.

                  9.

                  PAK Jae-gyong (известен още като Chae-Kyong)

                  Година на раждане: 1933
                  Номер на паспорта: 554410661

                  Заместник-директор на отдела по обща политика на народните въоръжени сили и заместник-директор на бюрото по материално-техническо осигуряване на народните въоръжени сили (военен съветник на Ким Чен Ир).

                  10.

                  PYON Yong Rip (известен още като Yong-Nip)

                  Дата на раждане: 20.09.1929Номер на паспорта: 645310121 (издаден на 13.9.2005 г.)

                  Председател на Академията на науките, която участва в научните изследвания в областта на бактериологичните ОМУ.

                  11.

                  RYOM Yong

                  Директор на Генералното бюро за атомна енергия (орган, посочен от Организацията на обединените нации), отговаря за международните отношения.

                  12.

                  SO Sang-kuk

                  Дата на раждане: между 1932 г. и 1938 г.

                  Ръководител на катедра „Ядрена физика“, университет „Ким Ир Сен“.

      Б.   Списък на образуванията по член 5, параграф 1, буква б)

                  #

                  Име
                  (и евентуални други имена, под които са известни)

                  Идентификационни данни

                  Основания

                  1.

                  Green Pine Associated Corporation (известна още като: Chongsong Yonhap; Ch’o’ngsong Yo’nhap)

                  c/o Reconnaissance General Bureau Headquarters, Hyongjesan-Guyok, Пхенян / Nungrado, Пхенян

                  Ch’o’ngsong Yo’nhap е обект на санкции заради износ на оръжия или свързани материали за Северна Корея. Green Pine специализира в производството на военноморски плавателни съдове и въоръжения от рода на подводници, военни катери и ракетни системи, изнасяла е също торпеда и е предоставяла техническа помощ на дружества, свързани с отбраната на Иран. Green Pine отговаря приблизително за половината оръжия и свързани материали, изнасяни от Северна Корея, и е поела много от дейностите на севернокорейската външнотърговска корпорация за развитие на минното дело (KOMID), след посочването на KOMID от ССООН.

                  2.

                  Korea Heungjin Trading Company

                  Местоположение: Пхенян

                  Образувание, базирано в Пхенян, използвано за търговски цели от Севернокорейската външнотърговска корпорация за развитие на минното дело (KOMID)(KOMID е посочена от ООН на 24.4.2009 г.) Има подозрения също, че Korea Heungjin Trading Company е участвала в доставката на стоки, свързани с балистични ракети, за иранската Shahid Hemmat Industrial Group.

                  3.

                  Korea Pugang mining and Machinery Corporation ltd

                  Дъщерно дружество на Korea Ryongbong General Corporation (образувание, посочено от Организацията на обединените нации, 24.4.2009 г.); управлява заводи за производство на алуминиев прах, който може да се използва в областта на ракетите.

                  4.

                  Korea Taesong Trading Company

                  Местоположение: Пхенян

                  Образувание, базирано в Пхенян, използвано за търговски цели от Севернокорейската външнотърговска корпорация за развитие на минното дело (KOMID)(KOMID е посочена от ООН на 24.4.2009 г.) Korea Taesong Trading Company е действала от името на KOMID в отношенията със Сирия.

                  5.

                  Korean Ryengwang Trading Corporation

                  Rakwon-dong, Област Pothonggang, Пхенян, Северна Корея

                  Дъщерно дружество на Korea Ryongbong General Corporation (организация, посочена от Организацията на обединените нации, 24.4.2009 г.).

                  6.

                  Втори икономически комитет и Втора академия на естествените науки

                  Вторият икономически комитет участва в ключови области на севернокорейската ракетна програма. Вторият икономически комитет е отговорен за надзора над производството на севернокорейските балистични ракети. Той напътства и дейностите на KOMID (KOMID е посочена от Обединените нации на 24.4.2009 г.). Това е организация на национално равнище, която отговаря за научните изследвания и разработването на съвременни оръжейни системи в Северна Корея, в т.ч. ракети и вероятно ядрено оръжие. Използва редица подчинени организации, за да получи технологии, оборудване и информация от други държави, вкл. Korea Tangun Trading Corporation, които се използват за ракетната програма и вероятно за програмата за ядрено оръжие на Северна Корея.

                  7.

                  Sobaeku United Corp. (известна още като Sobaeksu United Corp.)

                  Държавно дружество; участва в изследванията или закупуването на чувствителни материали или оборудване. Притежава редица находища на естествен графит, които захранват със суровина два преработвателни завода, произвеждащи по-специално графитни блокове с потенциална употреба в балистичната област.

                  8.

                  Център за ядрени изследвания Yongbyon

                  Център за научни изследвания, участвал в производството на плутоний за военни цели. Центърът е на подчинение на Генералното бюро за атомна енергия (организация, посочена от Организацията на обединените нации, 16.7.2009 г.).

      ПРИЛОЖЕНИЕ III
      A.   Списък на лицата, посочени в член 4, параграф 1, буква в) и в член 5, параграф 1, буква в)

                  #

                  Име
                  (и евентуални други имена, под които са известни)

                  Идентификационни данни

                  Основания

                  1.

                  JON Il-chun

                  Дата на раждане: 24.08.1941

                  През февруари 2010 г. KIM Tong-un е освободен от поста директор на „Бюро 39“, което участва във финансиране на разпространението на оръжия и което, наред с останалото, отговаря за закупуването на стоки от дипломатическите представителства на КНР, заобикаляйки санкциите. На негово място е назначен JON Il-chun. Твърди се, че JON Il-chun е и от водещите фигури в Държавната банка за развитие.

                  2.

                  KIM Tong-un

                  Бивш директор на „Бюро 39“ към Централния комитет на Корейската трудова партия, което се занимава с финансиране на разпространението на оръжие.

      Б.   Списък на образуванията, посочени в член 5, параграф 1, буква в)

                  #

                  Име
                  (и евентуални други имена, под които са известни)

                  Идентификационни данни

                  Основания

                  1.

                  Korea Daesong Bank
                  (известна още като: Choson Taesong Unhaeng, Taesong Bank)

                  Адрес: Segori-dong, ул. „Gyongheung“, област Potonggang, ПхенянТел.: 850 2 381 8221
                  Тел.: 850 2 18111 вътр. 8221
                  Факс: 850 2 381 4576

                  Севернокорейска финансова институция на пряко подчинение на „Бюро 39“, участваща в улесняването на проектите на Северна Корея за финансиране на разпространението на оръжие.

                  2.

                  Korea Daesong General Trading Corporation
                  (известна още като: Daesong Trading; Daesong Trading Company; Korea Daesong Trading Company; Korea Daesong Trading Corporation)

                  Адрес: Pulgan Gori Dong 1, област Potonggang, ПхенянТел.: 850 2 18111 вътр. 8204/8208
                  Тел.: 850 2 381 8208/4188
                  Факс: 850 2 381 4431/4432

                  Дружество, подчинено на „Бюро 39“ и използвано за улесняване на международните транзакции от името на „Бюро 39“.
                  Директорът на бюрото „Бюро 39“ Kim Tong-un е включен в списъка в Приложение V към Регламент (ЕС) № 1283/2009 на Съвета.

      ПРИЛОЖЕНИЕ IV
      Списък на клоновете и дъщерните дружества, посочени в член 6, параграф 1, буква б)

      ПРИЛОЖЕНИЕ V
      Списък на клоновете, дъщерните дружества и финансовите образувания, посочени в член 6, параграф 1, букви в) и г)


title: 2009/903/ЕС: Решение на Съвета, взето по общо съгласие с избрания председател на Комисията, от 4 декември 2009 година за приемане списъка на другите лица, които предлага за членове на Комисията

text:
               8.12.2009

               BG

               Официален вестник на Европейския съюз

               L 321/51

      РЕШЕНИЕ НА СЪВЕТА,
   взето по общо съгласие с избрания председател на Комисията,
   от 4 декември 2009 година
   за приемане списъка на другите лица, които предлага за членове на Комисията
   (2009/903/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 17, параграф 3, параграф 4 и параграф 7, втора алинея от него,
   като взе предвид Договора за създаване на Европейската общност за атомна енергия, и по-специално член 106а от него,
   като има предвид, че:

               (1)

               Вследствие на обстоятелствата, свързани с процеса на ратификация на Договора от Лисабон, Комисията, назначена на 22 ноември 2004 г., продължи да изпълнява задълженията си след 31 октомври 2009 г. в очакване приключването на процеса на назначаване на новата Комисия в съответствие с разпоредбите на Договора за Европейския съюз, изменени с Договора от Лисабон.

               (2)

               За периода до 31 октомври 2014 г. трябва да бъде назначена нова Комисия, съставена от по един представител от всяка държава-членка, включително председателя на Комисията и върховния представител на Съюза по въпросите на външните работи и политиката на сигурност.

               (3)

               Европейският съвет определи г-н José Manuel DURÃO BARROSO за лицето, което да бъде предложено на Европейския парламент за председател на Комисията, и Европейският парламент избра определения кандидат.

               (4)

               В съответствие с член 18, параграф 1 от Договора за Европейския съюз, Европейският съвет, със съгласието на председателя на Комисията, следва да назначи върховния представител на Съюза по въпросите на външните работи и политиката на сигурност.

               (5)

               Съветът трябва да приеме, по общо съгласие с избрания председател на Комисията, списъка на другите лица, които предлага за членове на Комисията до 31 октомври 2014 г.

               (6)

               В съответствие с член 17, параграф 7, трета алинея от Договора за Европейския съюз, председателят, върховният представител на Съюза по въпросите на външните работи и политиката на сигурност и другите членове на Комисията ще бъдат колективно подложени на гласуване за одобрение от Европейския парламент,

         ПРИЕ НАСТОЯЩОТО РЕШЕНИЕ:
   Член 1
   По общо съгласие с г-н José Manuel DURÃO BARROSO, избрания председател на Комисията, Съветът предлага за членове на Комисията до 31 октомври 2014 г. следните лица:

               Господин Joaquín ALMUNIA AMANN

               Господин László ANDOR

               Господин Michel BARNIER

               Господин Dacian CIOLOȘ

               Господин John DALLI

               Госпожа Maria DAMANAKI

               Господин Karel DE GUCHT

               Господин Štefan FÜLE

               Госпожа Máire GEOGHEGAN-QUINN

               Господин Johannes HAHN

               Госпожа Connie HEDEGAARD

               Госпожа Rumiana JELEVA

               Господин Siim KALLAS

               Госпожа Neelie KROES

               Господин Janusz LEWANDOWSKI

               Госпожа Cecilia MALMSTRÖM

               Господин Günther H. OETTINGER

               Господин Andris PIEBALGS

               Господин Janez POTOČNIK

               Госпожа Viviane REDING

               Господин Olli REHN

               Господин Maroš ŠEFČOVIČ

               Господин Algirdas Gediminas ŠEMETA

               Господин Antonio TAJANI

               Госпожа Androulla VASSILIOU

         Член 2
   Настоящото решение се изпраща на Европейския парламент.
   Публикува се в Официален вестник на Европейския съюз.

      Съставено в Брюксел на 4 декември 2009 година.

            За Съвета

            Председател

         E. BJÖRLING


               29.8.2017

               BG

               Официален вестник на Европейския съюз

               C 285/207

         P7_TA(2014)0115
   Назначаване на член на Сметната палата — Оскар ХЕРИКС (Австрия)
   Решение на Европейския парламент от 25 февруари 2014 г. относно предложение за назначаване на Оскар Херикс за член на Сметната палата (C7-0009/2014 — 2014/0802(NLE))
   (Консултация)
   (2017/C 285/32)

      Европейският парламент,

               —

               като взе предвид член 286, параграф 2 от Договора за функционирането на Европейския съюз, съгласно който Съветът се е консултирал с него (C7-0009/2014),

               —

               като взе предвид член 108 от своя правилник,

               —

               като взе предвид доклада на комисията по бюджетен контрол (A7-0128/2014),

               А.

               като има предвид, че комисията по бюджетен контрол направи оценка на квалификацията на предложения кандидат, по-специално по отношение на условията, посочени в член 286, параграф 1 от Договора за функционирането на Европейския съюз;

               Б.

               като има предвид, че на своето заседание от 17 февруари 2014 г. комисията по бюджетен контрол изслуша предложения от Съвета кандидат за член на Сметната палата;

               1.

               Изказва положително становище относно предложението за назначаване на Оскар Херикс за член на Сметната палата;

               2.

               Възлага на своя председател да предаде настоящото решение на Съвета и, за сведение, на Сметната палата, както и на другите институции на Европейския съюз и на институциите на държавите членки за одит.